מסדר המג'ידיה (מֶדְזִ'ידֵיֶה) (בטורקית: Kılıçlı Mecidi Nişanı, ובשפה העממית: mecidiye nişanı, תרגום מילולי: מסדר ועיטור החרב של אבדילמג'יט) הוא מסדר הצטיינות במערכה צבאית של האימפריה העות'מאנית, אשר הוענק בשנים: 1852–1922. האות והמסדר נוסדו על ידי הסולטאן אבדילמג'יט הראשון בשנת 1851. על המדליה רשומות בטורקית המילים: "להט, כבוד, נאמנות".
מסדר המג'ידיה הוענק לארגונים ולאנשי צבא שבאו לעזרתה של האימפריה על שירות מצטיין; בדרך כלל לקצינים, ובמקרים מיוחדים גם לחיילים. רוב העיטורים חולקו לנתיני האימפריה העות'מאנית; אולם גם לאנשי הצי המלכותי הבריטי והצבא הצרפתי על עזרתם במהלך מלחמת קרים נגד רוסיה; במלחמת העולם הראשונה הוא הוענק גם לקצינים גרמנים ואוסטרים.
מסדר הרמה הראשונה מזהב - הוענק לחמישים איש.
מסדר הרמה השנייה מזהב - הוענק למאה וחמישים איש.
מסדר הרמה השלישית מזהב - הוענק לכשמונה מאות איש.
מסדר הרמה הרביעית מזהב - הוענק לכשלושת אלפים איש.
מסדר הרמה החמישית מכסף - הוענק לכששת אלפים איש.
המנהיג הציוני וחוזה מדינת ישראל בנימין זאב הרצל, החזיק בשני אותות המסדר. האחד שהוענק לו על ידי יועצי הסולטאן ביוני 1896, מהדרגה השלישית; והשני שהוענק לו במאי 1901, לאחר ראיון עם הסולטאן, מהדרגה הראשונה.
^ אלכס ביין, הרצל, ביוגרפיה, ירושלים: הוצאת הספרייה הציונית על יד הנהלת ההסתדרות הציונית, תשל"ז-1977, עמ' 158, 287; עמוס אילון, הרצל, עמ' 365; מסעות בנימין זאב הרצל בארץ-ישראל (תרנ"ט, אוקטובר-נובמבר 1898), בתוך: אברהם יערי, מסעות ארץ ישראל, גבעתיים, הוצאת מסדה, 1976, עמ' 751.
ערך זה הוא קצרמר בנושא טורקיה. אתם מוזמנים לתרום לוויקיפדיה ולהרחיב אותו.
אוחזר מתוך "https://he.wikipedia.org/w/index.php?title=מסדר_המג%27ידיה&oldid=26698841"